jkorsvik/nowiki_second_scrape_merged huggingface dataset:
Marcus Loew

Marcus Loew (født 7. mai 1870, død 5. september 1927) var en amerikansk forretningsmagnat og pioner i filmindustrien som stiftet Loew's, Inc. og Metro-Goldwyn-Mayer.


== Biografi ==
Marcus Loew ble født 7. mai 1870 i New York. Familien hans var fattige og han ble derfor nødt til å begynne å jobbe i ung alder. Ved hjelp av penger som han greide å spare opp kjøpte han han seg inn i kronespillbransjen. Kort tid senere kjøpte han nickelodeon-kinoer etter å ha inngått partnerskap med blant annet Adolph Zukor. Over tid ble Loew's Theatres-kjeden den mest ansette kinokjeden i USA.  
I 1905 opererte Loew på egen hånd og suksessen hans gjorde det nødvendig å sikre en jevn tilgang med filmer til kinoene hans. Året før hadde han stiftet People's Vaudeville Company som viste både filmer og varietéforestillinger. I 1910 hadde selskapet blitt utvidet og endret navn til Loew's Consolidated Enterprises. Loews partnere inkluderte Adolph Zukor, Joseph Schenck og Nicholas Schenck. I 1919 reorganiserte Loew selskapet under navnet Loew's, Inc. Tidlig på 1920-tallet kjøpte han Metro Pictures. Noen år senere sikret han seg aksjemajoritet i det økonomisk skakkjørte Goldwyn Pictures, som på det tidspunktet ble styrt av teaterimpresarioen Lee Shubert. Goldwyn Pictures eide merkevaren «Løven Leo» som på det tidspunktet var uviktig for viktigheten av studioeiendommen i Culver City i California. Uten Samuel Goldwyn så manglet Goldwyn-studioet et kompetent lederskap. Ettersom Loews assistent, Nicholas Schenck, måtte reise til New York for å hjelpe til med å styre kinokjedene på østkysten av USA, var Loew nødt til å finne en kvalifisert sjef til å ta over sitt nye foretak i Los Angeles.
I april 1924 fikset Loew problemet ved å kjøpe filmproduksjonsselskapet som var eid av Louis B. Mayer. Den nye konsernet ble kjent som Metro-Goldwyn-Mayer. Som en del av avtalen ble Mayer studiosjef for de tre kombinerte Hollywood-foretakene, og hans assistent, Irving Thalberg, overtok ansvaret for filmproduksjonen. I tillegg førte ervervelsen til at Mayer fikk kontrakter med filmregissører som Fred Niblo og John M. Stahl, i tillegg til skuespillerinnen Norma Shearer.  
Selv om Marcus Loew oppnådde snarlig suksess, fikk han aldri oppleve at MGM ble det store filmkonsernet som det ble. Han døde tre år senere av en hjerteinfarkt i Glen Cove i New York 57 år gammel. Han ble gravlagt på Maimonides Cemetery i Brooklyn.


== Priser og nominasjoner ==
Stjerne på Hollywood Walk of Fame 1617 Vine Street.


== Referanser ==


== Eksterne lenker ==
(en) Marcus Loew på Internet Movie Database
To piker på galeien

To piker på galeien (originaltittel: How to Be Very, Very Popular) er en amerikansk komedie fra 1955, regissert av Nunnally Johnson og produsert av 20th Century Fox. I hovedrollene spiller Betty Grable og Sheree North.
Filmen handler om to showgirls som må skjule seg ved et college for gutter, etter å ha blitt vitne til et mord. Manus ble skrevet av Nunnally Johnson, basert på romanen She Loves Me Not, skrevet av Edward Hope, teaterstykket She Loves Me Not, skrevet av Howard Lindsay, og teaterstykket Sleep It Off, skrevet av Lyford Moore og Harlan Thompson.
Filmen var den siste Betty Grable spilte i.


== Handling ==
Stormy Tornado og Curly Flagg er to showgirls fra en kabaret i San Francisco, som blir vitne til drapet på en av deres andre artister. Kvinnene klarer å identifisere gjerningspersonen, men de flykter raskt fra området.
Kvinnene gjemmer seg deretter ved Bristol College, og forklær seg som unge menn. Imidlertid ønsker kvinnene oppmerksomhet, og de skiller seg ut i deres teater-kostymer, og så begynner en rekke problemer.


== Rolleinnehavere ==

Betty Grable som Stormy Tornado
Sheree North som Curly Flagg
Robert Cummings som Fillmore «Wedge» Wedgewood
Charles Coburn som dr. Tweed
Tommy Noonan som Eddie Jones
Orson Bean som Toby Marshall
Fred Clark som B.J. Marshall
Charlotte Austin som Midge
Alice Pearce som frøken «Syl» Sylvester
Rhys Williams som Cedric Flagg
Andrew Tombes som politibetjent Moon
Noel Toy som Cherry Blossom Wang
Emory Parnell som politisjef
Harry Carter som bussjåfør
Jesslyn Fax som musikklærer


== Eksterne lenker ==
(en) To piker på galeien på Internet Movie Database 
(no) To piker på galeien hos Filmfront 
(sv) To piker på galeien i Svensk Filmdatabas 
(nl) To piker på galeien på MovieMeter 
(en) To piker på galeien på AllMovie 
(en) To piker på galeien på Turner Classic Movies 
(en) To piker på galeien på Rotten Tomatoes 
(no) (no) To piker på galeien hos Medietilsynet
Slovakia under Sommer-OL 2004

Slovakia under Sommer-OL 2004. Sekstifire sportsutøvere, førtiåtte menn og seksten kvinner fra Slovakia deltok i tretten sporter under Sommer-OL 2004 i Athen. Det var tredje gangen som Slovakia deltok i et sommer-OL. De kom på 29.-plass med to gull-, to sølv- og to bronsemedaljer. Padleren Michal Martikán var landets flaggbærer under åpningsseremonien.


== Medaljer ==


== Medaljevinnerne ==
Stan R. Day jr.

Stan R. Day jr. er gründer, konsernsjef og styreformann av SRAM Corporation.
Day har en bachelorgrad i business fra Tulane University og en MBA fra Kellogg Graduate School of Management. Etter at han fikk sin MBA, jobbet Day tre år ved Molex Inc., en elektronikkprodusent.
Stan Day stiftet SRAM i Chicago i 1987, med Sam Patterson (produktdesigner som designet Grip Shift) og to andre bekjente. Day samlet sammen en gruppe investorer i løpet av sommeren 1987 og satte opp et kontor i inkubatoren Fulton-Carroll drevet av the Industrial Council of Northwest Chicago. Innen utgangen av 1988 var om lag et dusin medarbeidere ansatt, enkelte fra Days tidligere arbeidsgiver Molex. Selv tok han rollen som daglig leder og Patterson leder for forskning og utvikling. Selskapet ble registrert som OLLO Sykkel Components, Inc., men navnet ble endret et par måneder senere.Selskapet er idag en global produsent av sykkelkomponenter med 2500 ansatte i 13 steder rundt om i verden, og inntekter på en halv milliard dollar (2008). Day har ledet selskapet fra oppstarten til idag.
Day er fra en familie av gründere. Hans far var direktør i Champion Home Builders. 


== Referanser ==
New Orleans Jazz & Heritage Festival

New Orleans Jazz & Heritage Festival (ofte referert til New Orleans Jazz Fest) er en jazzfestival holdt i New Orleans, USA etablert i 1970.


== Se også ==
Liste over jazzfestivaler


== Eksterne lenker ==
Offisielt nettsted 
(en) New Orleans Jazz & Heritage Festival – kategori av bilder, video eller lyd på Commons 
(en) New Orleans Jazz & Heritage Festival – galleri av bilder, video eller lyd på Commons 
Offisielle opptak fra festivalen
Ordinariat for troende av østlige riter

Den katolske kirke bruker ordinariater for troende av østlige riter som organisasjonsstrukturer for katolikker av østlige riter i enkelte land, der det ikke fins andre jurisdiksjoner for slike troende. Ordinariatene omfatter hele landet, uavhengig av bispegrensene som eventuelt gjelder for andre katolske særkirker. For tiden (2010) eksisterer på verdensbasis åtte slike ordinariater. Tre av disse tar seg spesielt av armensk-katolske troende, de fem resterende omfatter katolikker av samtlige orientalske riter:

Argentina (østlige riter)
Armenia (kalt «ordinariat av Øst-Europa»; armensk ritus)
Brasil (østlige riter)
Frankrike (østlige riter)
Hellas (armensk ritus)
Polen (østlige riter)
Romania (armensk ritus)
Østerrike (østlige riter)Ordinariater for troende av østlige riter er direkte underlagt paven (dvs. er immediate) og kalles derfor også apostoliske ordinariater. I de fleste av tilfellene er det den latinske erkebiskopen i det respektive landets hovedstad som fungerer som ordinarius for disse ordinariatene.
Usbekistan under Sommer-OL 2004

Usbekistan under Sommer-OL 2004. 70 sportsutøvere, 52 menn og 18 kvinner fra Usbekistan deltok i tolv grener i Sommer-OL 2004 i Athen. Det var tredje gangen som Usbekistan deltok i et sommer-OL, de kom på 34.-plass på den uoffisielle medaljestatistikken med to gull-, en sølv- og to bronsemedaljer. Abdullo Tangriev var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
(en) Uzbekistan at the 2004 Athina Summer Games Arkivert 29. januar 2010 hos Wayback Machine. på Sports-reference.com/olympics
Ingrid Christensen Kyst

Ingrid Christensen Kyst er en kyststrekning i den australske sektoren i Antarktika som ligger i den vestlige delen av Princess Elizabeth Land, avgrenset av Jennings Promontory ved 72°33' øst og West isbrem ved 81°24' øst.Kyststrekningen ble oppdaget under Thorshavn-ekspedisjonen i 1934–35 under ledelse av Klarius Mikkelsen. I området finnes flere lave, isfrie fjellrygger, som Larsemann Hills og Vestfold Hills. Den sørvestlige delen av kyststrekningen ble fotografert med fly av den amerikanske marinen i Operasjon Highjump i mars 1947.Kyststrekningen har sitt navn etter Ingrid Christensen, som var gift med hvalfangstreder Lars Christensen og seilte sammen med sin mann i antarktiske farvann.


== Referanser ==
Den demokratiske republikken Kongo under Sommer-OL 2004

Den demokratiske republikken Kongo under Sommer-OL 2004. To sportsutøvere, en mann og en kvinne, fra Den demokratiske republikken Kongo deltok i friidrett under Sommer-OL 2004 i Athen. De vant ikke noen medaljer.


== Eksterne lenker ==
Resultater og profilside Arkivert 12. desember 2012 hos Wayback Machine. på sports-reference.com
Slovenia under Sommer-OL 2000

Slovenia under Sommer-OL 2000. Syttifire sportsutøvere, femtifem menn og nitten kvinner fra Slovenia deltok i tretten sporter under Sommer-OL 2000 i Sydney. Det var tredje gangen som Slovenia deltok i et sommer-OL. De kom på 35.-plass med to gullmedaljer.


== Medaljer ==


== Medaljevinnerne ==
Rönne å

Rönne å er ei elv i Skåne. Den 85 km lange Rönne å renner fra Ringsjön i det nordvestlige Skåne for siden å munne ut i                       Kattegat ved Ängelholm, nordøst for Helsingborg. Vest for åen ligger Söderåsen. 


== Referanser ==


== Eksterne lenker ==
(en) Rönne å – kategori av bilder, video eller lyd på Commons
Slovenia under Sommer-OL 2004

Slovenia under Sommer-OL 2004. Syttini sportsutøvere, femtiseks menn og tjuetre kvinner fra Slovenia deltok i ti sporter under Sommer-OL 2004 i Athen. Det var fjerde gangen som Slovenia deltok i et sommer-OL. De kom på delt 63.-plass med en sølv- og tre bronsemedaljer. Håndballspilleren Beno Lapajne var landets flaggbærer under åpningsseremonien.


== Medaljer ==


== Medaljevinnerne ==
Mohidleren

Mohedlar eller Mohidler er en dyp heller, nærmest en liten grotte, i Frafjordheiene i Sirdal kommune.
«Hedlar» er dialektformen for heller i Sør-Rogaland.Mohedlar ligger godt skjult ved et lite vann mellom Motjørn og Øyarvatnet, om lag 1,5 km fra Sandvatn turisthytte (eid av Stavanger Turistforening). Åpningen til helleren er trang, men innerst er takhøyden på 2-3 meter.
Helleren var tidligere et driftelege for gjetere i Valevass driftehei, med dyr fra Høyland og Gjesdal.  Helleren ble brukt av gjetere som overnattingssted. Legegjeting i Valevass driftehei pågikk fram til ca. 1905.Veggene i helleren er av sandstein, og «mo» i navnet viser til sandjord og sandstein.


== Referanser ==


== Litteratur ==
Torfinn Normann Hageland (1998). Murar og hellerar i heiane.  Drifteheiane i Rogaland og på Agder. Kristiansand: Fylkeskonservatoren i Vest-Agder. ISBN 82-993-799-1-1. 
Torfinn Normann Hageland (2008). Den store hellerboka for Agder og Rogaland. Kristiansand: Vest-Agder fylkeskommune. ISBN 978-82-91869-15-5. 


== Eksterne lenker ==
Turbeskrivelse hos Stavanger Turistforening
Sandvatn turisthytte

Sandvatn turisthytte er en turisthytte ved innsjøen Sandvatnet i Frafjordheiene i Sirdal kommune, Vest-Agder. Hytta eies og driftes av Stavanger Turistforening. Sandvatn (910 moh) er lett tilgjengelig ved en tretimers fottur fra Lortabu øverst i Hunnedalen. Sett bort fra en god del stigning i starten av turen fra Hunnedalen, regnes turen som lettgått, og den er godt merket med røde T-er og varder. Turen til Sandvatn turisthytte er godt egnet for hele familier, og hytten fylles ofte opp med over 30 fotturister i helgene i sesongen. Sandvatn turisthytte har 12 senger, men madrasser til langt flere. Sandvatn turisthytte er ubetjent og står åpen hele året.
Det finnes i alle fall fire naturlige alternativer om man ønsker å gå videre fra Sandvatn-hytta:

Børsteinen (7-8 timer, noe dårlig merket)
Blåfjellenden (4 timer)
Langavatn (3 timer)
Hunnedalen (to ulike ruter, en til Lortabu på 3 timer og en til Høgaleite på 5 timer)En stor heller, Mohidleren, ligger en halvtimes tur fra Sandvatn, og er et spennende turmål for både store og små.


== Eksterne lenker ==
Turistforeningens informasjonsside om Sandvatn
Vattenfall Cyclassics 2010

Vattenfall Cyclassics 2010 var den 15. utgaven av Vattenfall Cyclassics og gikk over 225 km 15. august 2010 i og rundt Hamburg. Tyler Farrar vant for andre år på rad.
I tillegg til de 18 ProTour-lagene er  BMC Racing Team, Skil-Shimano og Vacansoleil invitert til å delta.


== Resultater ==
Eilif Fredriksen

Eilif Fredriksen (født 9. august 1936) fra Stokmarknes ble norgesmester i tresteg i 1958 og 1959, og tok sølvmedalje i NM i 1957. Han fikk kongepokalen i 1958. Han representerte Stokmarknes IL og IL i BUL.


== Kilder ==
Sportskontoret.no: NM Tresteg menn
Odilon Baltazar Hannibal Hanneborg

Odilon Baltazar Hannibal Hanneborg (født 13. august 1861, død 24. november 1919) var en norsk oppfinner og gårdeier. Han kom fra Haugrim (Hoggrom) i Aurskog-Høland og var mannen bak den selvgående grøftemaskinen, ideen om solcellepanel og belter. Av disse oppfinnelsene er han mest kjent for sin grøftemaskin som bestod av to selvgående vogner. Den første gravde rennen, mens den andre la ned trerør og fylte igjen. Disse maskinene hadde belter som han hadde utviklet selv, men dessverre aldri tok patent på. Dermed ble ideen stjålet og tatt patent på av andre. 
Hanneborg var på Verdensutstillingen i Paris i 1905 med sin grøftemaskin. 


== Kilder ==
Årbok for Romerike Historielag IV 1961, redaktør Asbjørn Dørumsgard, side 37 «Odilon B. H. Hanneborg, Bonde – oppfinner – kunstner» av Aasmund Svinndal
Calle 5 de Mayo

Calle 5 de Mayo (spansk for 5. mai-gata) er ei gate i Mexico bys historiske sentrum. Den forbinder Plaza de la Constitución (Zócalo) i øst med Palacio de Bellas Artes og Alameda Central i vest, hvor den munner ut i Eje Central Lázaro Cárdenas. Den går parallelt med Calle Tacuba og Calle Francisco I. Madero. Gata er enveiskjørt, fra øst til vest. Langs den står det viktige eksempler på 1800- og 1900-tallsarkitektur, samt den kjente bygninga Casa de los Azulejos.
Calle 5 de Mayo ble åpna i 1862. Den er oppkalt etter datoen for slaget om Puebla i 1862.
Calle Tacuba

Calle Tacuba er ei gate i Mexico bys historiske sentrum. Den er enveiskjørt fra øst til vest. I øst starter den rett bak katedralen, før den går vestover parallelt med Calle 5 de Mayo og fortsetter som Avenida Hidalgo når den krysser Eje Central Lázaro Cárdenas.
Det ligger mange historiske bygninger langs Calle Tacuba, blant annet Palacio de Minería. Langs denne gata ligger også den kjente Café Tacuba.
Eulerdiagram

Et eulerdiagram er en grafisk representasjon av mengder og forholdet mellom dem.
Et venndiagram er en type eulerdiagram med strengere krav – det må vise alle forhold. Eulerdiagram ble først brukt av Leonhard Euler på 1760-tallet, for å visualisere logiske forhold. John Venn brukte og videreutviklet disse, til representasjoner som i ettertid har blitt kalt for venndiagram.


== Referanser ==


== Eksterne lenker ==
Gratis software for å generere Euler-diagram
Citytunnel Frankfurt

Citytunnel Frankfurt er en sentral strekning på S-Bahn Rhein-Main. Den strekker seg fra Frankfurt Hauptbahnhof i vest til Frankfurt-Oberrad i øst, med en gren til Frankfurt Süd. Alle S-banelinjene bortsett fra S7 betjener strekningen.Mellom Haupwache og Konstablerwache går Citytunnelen og undergrunnsbanens strekning C i en felles tunnel.


== Linjekart ==


== Referanser ==
Bjørn Olav Edvardsen

Bjørn Olav Edvardsen (født 12. juli 1982 i Porsgrunn) er en norsk sanger, låtskriver, skuespiller og stemmeskuespiller. Han vokste opp på Tromøy utenfor Arendal.


== Liv og virke ==


=== Sang ===
I oppveksten fikk han undervisning i klassisk sang. Han ble kjent for allmennheten i 2005 da han ble finalist i den den tredje sesongen av Idol i Norge. Samme år gjorde Edvardsen flere konserter for Euronics og var gjesteartist på Idols sommerturné i Kristiansand.  
Bjørn Olav deltok i Melodi Grand Prix 2023 delfinale med låten "Turn Off My Heart". Den har artisten  skrevet i samarbeid med Christian Ingebrigtsen og Henrik Tala.
I desember 2020 medvirket Edvardsen på julekonserten "Mens vi venter" sammen med Marianne Pentha og Øyvind Boye Løvold.
I 2020 ble singlene «Gimme x 4» og «Stronger» sluppet.Edvardsen har også medvirket på julekonserter som Sissel Kyrkjebøs duettpartner i 2015, på juleshowet  «We love the 80's» med Samantha Fox i 2016, og  med England Brooks i 2019.  
I 2011 kom han på tredjeplass i Det store korslaget. Edvardsen har også vært med på The Voice Norge i 2012 og i 2015.


=== Musikalsk samarbeid ===
I 2023 er Edvardsen med i Melodi Grand Prix som låtskriver på låten "Geronimo" som framføres av gruppa Umami Tsunami. Denne låten er skrevet sammen med Carl-Henrik Wahl, Torgeir Ryssevik, Kristian Lund, Lasse Nymann og Sindre Timberlid Jenssen.     
Januar 2021 var han også låtskriver på låten "Willy Wonka" med artisten Ehle.    
Edvardsen startet først i 2019 å skrive låter for og med andre artister og låtskrivere. .    


=== Stemmeskuespiller ===

Edvardsen har hatt flere roller som stemmeskuespiller både innen film, reklame, TV-serier og barne-TV. 
Høsten 2020 hadde han den norske stemmen i kortfilmen "OUT/UT" .


=== Plateselskap ===
I 2010 etablerte Bjørn Olav Edvardsen sitt eget plateselskap, Nice Noise Music.


=== Diskografi ===
«Dreaming» ( D. Eriksen ) / 2005
«If it`s all I ever do» ( H.Lira & T. Gustavsson ) / 2005
«IDOL 2005» (Sony Music / Monster) DVD Release / 2005
«Mountains» (Edvardsen & Johansen) / 2013
«Avalanche» (Edvardsen & Wang) / 2013
«Every Breath You Take» / Spotify release The Voice Norway / 2015
«Stay With Me»  / Spotify release The Voice Norway / 2015
«Dandelion» (Edvardsen & Wang) / 2015
«Stay With Me» (Edvardsen & Wang) / 2015
«Stay With Me – Live at Eldorado, Oslo» (Edvardsen & Wang) / 2015
«Gravity» (Edvardsen, Wang & Jakobsen) / 2019
«Stronger» (Edvardsen, Austad) / 2020
«Gimme Χ4» (Edvardsen & Wang) / 2020
«Echo» (Edvardsen, Rehder & Ryssevik) / 2021
«Turn Off My Heart» (Edvardsen, Ingebrigtsen & Tala) / 2023
«Turn Off My Heart - Instrumental» (Edvardsen, Ingebrigtsen & Tala) / 2023
«Turn Off My Heart - David Thulin Remix» (Edvardsen, Ingebrigtsen, Tala & Thulin) /2023


==== Medvirkning som låtskriver ====
«Racerbilsangen» (Wahl, Edvardsen, Holteberg Jensen & Timberlid Jenssen) / 2020
«Willy Wonka» (Edvardsen, Rehder & Ryssevik) / 2021
«I Can`t Escape» (Dahlen, Adams, Edvardsen & Franck) / 2021
«Geronimo» (Wahl, Edvarsen, Ryssevik, Lund, Nymann & Timberlid Jenssen) / 2023


== Referanser ==
Emma Ellingsen

Emma Ellingsen (født 9. september 2001 i Tønsberg) er en norsk modell og programleder for TV 2. Hun er kjent for sin åpenhet om å være transkvinne i Norge.Ellingsen vokste opp på Nøtterøy i Vestfold. Som niåring fortalte hun familie og venner at hun følte seg som jente, ikke som gutt. I 2014 ble hun kjent gjennom den norske dokumentarserien Født i feil kropp, som handlet om et utvalg barn og unge i Norge som identifiserer seg som transpersoner. Hun ble senere en av de portretterte ungdommene i TV-serien Generasjon Z. 
Hun ga ut boken «Emma» sammen med Kaja Storrøsten i Aschehoug i 2020.


== Karriere ==
YouTube-kanalen hennes ble opprettet i 2014. Innholdet består av tutorials, videoblogger og reiseblogger. YouTube-videoen Jeg ble født gutt vant Gullsnutten i 2017 for årets beste video. Hennes første engelskspråklige video I'm transgender fikk internasjonal oppmerksomhet. Per september 2021 hadde hun 429.000 abonnenter og 29 millioner visninger. Ellingsen er knyttet til mediebyrået Kontent.I 2020 var hun med i sesong 13 av Bloggerne på TV 2. Der var hun en av de to nye deltakerne i programmet og også blant de yngste som var med.
I 2018 var hun på forsiden av det internasjonalet motebladet W Magazine hvor hun ble omtalt som Norges Kendall Jenner. Hun har også vært på forsiden av Elle Norge, amerikanske L’officiel,. I tillegg har hun lansert en kleskolleksjon sammen med NA-KD. Sommeren 2020 hadde hun et samarbeid med kleskjeden Gina Tricot sammen med influenserne Matilda Djerf, Tina Maria Hansen, Maja Nilsson Lindelof, Vanessa Moe og Anna Eriksson. I november 2020 lanserte hun sminkemerket «Emma Ellingsen Beauty».


=== TV-opptredener ===
Utdrag over deltakelser i ulike tv-programmer:


== Utmerkelser ==
TV 2s dokumentarserie Født i feil kropp, som Ellingsen medvirket i, vant Gullruten i 2015 for årets beste dokumentarserie.I 2018 mottok Emma Ellingsen en pris som «Årets influencer» på Se & Hørs kjendisgalla.


== Referanser ==


== Eksterne lenker ==
(en) Emma Ellingsen – kategori av bilder, video eller lyd på Commons 
(en) Emma Ellingsen på Internet Movie Database 
(en) Emma Ellingsen hos The Movie Database 
(no) Emma Ellingsen på Facebook 
(en) Emma Ellingsen på Instagram 
(en) Emma Ellingsen på YouTube 
(en) Emma Ellingsen på TikTok
Markussen

Markussen er et vanlig etternavn i Norge. I 2009 hadde 2 030 nordmenn etternavnet Markussen. Navnet er et patronymikon og betyr «sønn av Markus».


== Referanser ==
Senior (album)

Senior er den norske musikkduoen Röyksopps fjerde studioalbum. Albumet ble utgitt den 13. september 2010. Albumet har blitt beskrevet som et introspektivt, tilbaketrukket, atmosfærisk motstykke til  det energiske Junior.


== Sporliste ==
«...And the Forest Began to Sing»
«Tricky Two»
«The Alcoholic»
«Senior Living»
«The Drug»
«Forsaken Cowboy»
«The Fear»
«Coming Home»
«A Long, Long Way»


== Eksterne lenker ==
(en) Senior på Discogs 
(en) Senior på MusicBrainz 
(en) Senior på AllMusic
Marine- og postdepartementet

Marine- og postdepartementet (etablert 2. oktober 1861, nedlagt 31. august 1885) var en sammenslåing av Postdepartementet og Marinedepartementet ved kongelig resolusjon.


== Ledere ==
1861        : Ketil Motzfeldt
1861        : August Christian Manthey
1861-1863:Wolfgang Haffner
1863-1864: Erik Røring Møinichen
1864-1867: Wolfgang Haffner
1867-1868: August Christian Manthey
1868-1869: Wolfgang Haffner
1869-1871: Ole Jacob Broch
1871        : Johan Collett Falsen
1871-1872: August Christian Manthey
1872        : Ole Jacob Broch
1872        : August Christian Manthey
1872-1873: Jacob Lerche Johansen
1873-1874: August Christian Manthey
1874-1877: Jacob Lerche Johansen
1877-1878: Jens Holmboe
1878-1881: Jacob Lerche Johansen
1881-1882: Jens Holmboe
1882-1884: Jacob Lerche Johansen
1884        : Halfdan Lehman (konstituert)
1884        : Carsten Tank Nielsen (konstituert)
1884        : Halfdan Lehman (konstituert)
1884        : Bøicke Johan Rulffs Koren
1884-1885: Johan Sverdrup


== Referanser ==